cyanic-selkie/wikianc huggingface dataset:
Football League 1. divisjon 1992–1993
'''Football League 1. divisjon 1992–1993''' var den 94. sesongen i The Football League og den første sesongen der Football Leagues 1. divisjon var det nest øverste nivået i engelsk fotball. vant og rykket direkte opp til FA Premier League sammen med som kom på 2.-plass. rykket opp til FA Premier League etter at de vant play-off.
Etter opprettelsen av FA Premier League ble det nest høyeste nivået i engelsk fotball Football League 1. divisjon fra og med 1992–93-sesongen. Fra og med sesongen 2004–05 ble navnet på divisjonen endret til Football League Championship, ofte forkortet til The Championship.
==Tabell ==
Opprykk til FA Premier League – Play-off
Play-off ble spilt der klubbene som kom på tredje, fjerde, femte og sjetteplass i 1. divisjon spilte om en plass i FA Premier League. De to beste klubbene i 1. divisjon rykket automatisk opp til FA Premier League.
Nedrykk fra FA Premier League
De tre dårligste klubbene i FA Premier League rykket automatisk ned til 1. divisjon.
FA Premier League 1992–1993:
Opprykk fra 2. divisjon
De to beste klubbene i 2. divisjon rykket automatisk opp til 1. divisjon og de tre dårligste klubbene i 1. divisjon rykket automatisk ned til 2. divisjon. Play-off ble spilt der klubbene som kom på tredje, fjerde, femte og sjetteplass i 2. divisjon spilte om en plass i 1. divisjon.
Engelsk 2. divisjon 1992–93:
Die Sprache
Die Sprache er et internasjonalt fagfellevurdert (peer-reviewed) språkvitenskapelig tidsskrift som ble etablert i 1949 av Paul Kretschmer, Wilhelm Havers og Wilhelm Czermak. Die Sprache fokuserer på hi­sto­ri­sk og komparativ lingvistikk, hovedsakelig på indoeuropeistikk, men tidsskriftet inneholder også artikler om lingvistiske teksttolkninger, epigrafikk (innskrifter) og aspekter av historisk kulturhistorie.
Tidsskriftet bli utgitt av forlaget Harrassowitz (Wiesbaden); som regel utkommer to hefter hvert år. Die Sprache er for tiden utgitt av Hannes Fellner, Robert Nedoma og Stefan Schumacher sammen med Wolfgang Hock, Daniel Kölligan, Martin Joachim Kümmel, Melanie Malzahn, Daniel Petit, David Stifter og Paul Widmer.
Kathleen Mavourneen (1906)
Kathleen Mavourneen er en amerikansk stumfilm fra 1906, regissert av Edwin S. Porter.
Handling
Kaptein Clearfield, en velstående utleier, angriper Kathleen ved hjelp av en medskyldig. Men Terence O'More kommer i tide til å forhindre angrepet.
Clearfield forsøker deretter å få viljen sin ved å skremme Kathleen og faren hennes, men igjen kommer hjelpen i tide. Clearfield og hans medskyldige kommer deretter med deres mest voldelige planer til nå.
Vømmølminner
Vømmølminner er et album med Vømlingan som kom ut i 2007. Dette er ifølge Hans Rotmo den fjerde vømmølplata, og alle låtene er lagd av ham.
Republikken Kongo under Sommer-OL 2004
Republikken Kongo under Sommer-OL 2004. Fem sportsutøvere, to menn og tre kvinner fra Republikken Kongo deltok i fire sporter, friidrett, fekting, judo og svømming under 2004 i Athen. De vant ikke noen medaljer.
Paradishane
Paradishane (Gallus varius) kalles også paradishøns, grønn jungelhøne og javahøne og er en hønsefugl i fasanfamilien (Phasianidae). Arten tilhører slekten jungelhøns (Gallus) og er monotypisk.
Paradishane forekommer i lett kyst og innlandsskog på Java, Bali og mange av de mindre små Sundaøyer østover til øyene Flores, Sumba og Alor. Man har lenge antatt at arten kunne være én av stamfedrene til tamhøns, men nyere forskning viser at den ikke har hatt noen primær betydning.
Beskrivelse
Arten har tydelig kjønnsdimorfisme, der hannene blir både betydelig større og langt mer praktfulle i fjærdrakten enn hunnene. Hannen blir cirka 65–75 cm og veier typisk 672–1 450 g, mens hunnen blir cirka 40–46 cm og veier typisk 485–1 050 g.
Paradishane har grunnleggende sort fjærdrakt med tydelig grønnskjær og innslag sorte fjær innringet av en tynn kant av rødt (flanken) og gult (ryggen og bakover). Hanen har prominent blå–blågrå hodekam uten markerte tagger og to svært prominente hakelapper i rødt, blått og gult. Høna er ganske uanselig og kamuflasjefarget, hovedsakelig brun og sort på oversiden (inkludert stjerten) og brun på undersiden. hun har hvit i strupen og har naken beige hud rundt øyene.
Inndeling
Inndelingen følger HBW Alive og er i henhold til McGowan, Kirwan & Boesman (2018). Norske navn på arter og grupper følger Norsk navnekomité for fugl og er i henhold til Syvertsen et al. (2008, 2017). Navn på arter og grupper i parentes er ikke offisielle, men kun midlertidige beskrivelser i påvente av en offisiell beskrivelse.
Ron Prosor
Ron Prosor (født 1958) er en israelsk diplomat. Han har vært Israels ambassadør til Storbritannia siden 2007.
Prosor har en mastergrad i statsvitenskap fra Det hebraiske universitetet i Jerusalem. Han tjenestegjorde i artilleriet i Israels forsvar, og har majors grad. Han er også utdannet fra Israels forsvars skole for bataljonkommandanter.
Prosor gikk inn i det israelske utenriksdepartementet i 1986. I 2004 ble han utnevnt til generaldirektør i israelsk UD, en stilling han hadde frem til 2006. Prosor har også tjenestegjort i Tyskland og i USA.
Dødens tre
Dødens tre (russisk: Затишье, Zatisje) er en novelle/kortroman fra 1854 av den russiske forfatteren Ivan Turgenev (1818–1883). Den ble først publisert i et tidsskrift, og deretter i endelig versjon i 1856.
Fra synsvinkelen til den unge godseieren Vladimir Astakhov – som er en fremmed fordi han til vanlig bor på en større eiendom annensteds – skildres et miljø av godseierfamilier i en landsens avkrok. Overklassen underholder seg med brettspill, middagsbesøk, ball og små romanser. Hovedpersonene er de unge ugifte Marja Pavlovna, Pjotr Veretjev og Pjotrs søster Nadesja, og Astakhov viser en visse interesse for begge kvinnene. Maria er forelsket i Pjotr, men han er en av de talentfulle, men «svake, ubesluttsomme menn» i landadelen som Turgenev så ofte skildrer. Han har ingen ambisjoner, intet alvor, og da han lar alkoholen ta endelig overhånd og ignorerer Marja, tar hun sitt eget liv ved å drukne seg. Nadesja gifter seg med en evneløs beiler, og Astakhov inngår et fornuftsekteskap.
På eventyr med Tintin: Enhjørningens hemmelighet
På eventyr med Tintin: Enhjørningens hemmelighet (amerikansk originaltittel The Adventures of Tintin: The Secret of the Unicorn) er en amerikansk dataanimert spillefilm fra 2011 bygd på tre av Hergés tegneseriealbum om den unge journalisten Tintin: Enhjørningens hemmelighet, Rackham den Rødes skatt og Krabben med de gylne klør. Filmen er regissert av Steven Spielberg og produsert av Peter Jackson i motion-capture, 3D-animasjon der figurbevegelsene opprinnelig er utført av levende skuespillere. Filmen hadde verdenspremiere i Brussel 22. oktober 2011, premiere i Norge 28. oktober og i USA 23. desember samme år. Det er planer om to filmer til hvis den første blir en økonomisk suksess.
Handling
Tintin, hans trofaste hund Terry og Kaptein Haddock legger ut på en skattejakt for å finne skipet «Enhjørningen», men de er ikke de eneste som vil ha tak i skatten.
FBI (TV-serie)
FBI er en amerikansk fjernsynsserie produsert av Dick Wolf. Den ble bestilt i 13 avsnitt den 20. september 2017 og er planlagt for kringkasting i 2018-2019-sesongen på CBS, der serien er planlagt å sendes på tirsdager, klokken 21, fra 25. september  2018. En første trailer ble gjort tilgjengelig 16. mai 2018.
Handling
Historien er sentrert rundt FBI sitt felt-kontor i New York City. Denne elite-enheten må ta i bruk alle deres talenter, intellekt og tekniske ekspertise for å holde New York og resten av landet trygt. Spesialagent Maggie Bell blir partner med spesialagent Omar Adom Zidan, opprinnelig fra Queens som ble utdannet ved West Point. Han tilbrakte deretter to år undercover for Drug Enforcement Administration, før han begynte hos FBI. Deres nærmeste leder er spesialagent Dana Mosier.
Teamet deres inkluderer også spesialagent Jubal Valentine, og analytiker Kristen Chazal som ble rekruttert til FBI rett etter college. Fra og med Sesong 2 slutter Stuart Scola, en tidligere Wall Street-megler seg til laget deres. Isobel Castille tar også over Mosiers plass som gruppe-leder etter at sistnevnte gikk av som pensjonist. I begynnelsen av Sesong 3 velger Kristen å flytte til Dallas, Texas og blir deretter erstattet av Tiffany Wallace, en tidligere politibetjent fra New York.
Utvikling
Seriens opprinnelse går tilbake til presserunden for Television Critics Association sommeren 2016, der Wolf avslørte planer om en kriminaldramaserie, lagt til New York, og satt i FBIs verden. Wolfs opprinnelige plan var å lansere serien på NBC som en spin-off til hans New York-serie Law & Order: Special Victims Unit, der det var meningen å introdusere en FBI-rollefigur, men NBC valgte til slutt å ikke gå videre med planen, og ideen ble senere satt på vent av ulike grunner. Serien vil være Wolfs første dramaserie på 15 år til å lanseres på en annen kanal enn NBC.
Rollebesetning
Den 16. mai 2018, dagen da serien ble lagt til sendeskjema for høsten 2018, ble det kunngjort at Connie Nielsen, som var gitt rollen som FBI-agent Ellen i den opprinnelige pilotepisoden, hadde forlatt serien av ukjente grunner. Det ble senere klart at Nielsens rolle ville ikke bli besatt av noen annen, og vises stadig i den første episoden, men Sela Ward vil ta over som den nye rollefiguren Dana Mosier fra og med episode 2, i en lignende rolle som Nielsen.
Black Hawk Down
Black Hawk Down er en amerikansk drama- og krigsfilm fra 2001 laget av Ridley Scott. Filmen handler om en væpnet konflikt mellom amerikanske soldater og en lokal milits i Mogadishu i Somalia. Manus tar utgangspunkt i boka Black Hawk Down: A Story of Modern War som igjen er basert på en rekke artikler skrevet av journalisten Mark Bowden i avisa Philadelphia Inquirer. Alt tar utgangspunkt i Slaget om Mogadishu i 1993.
Artiklene og boka beskriver hvordan amerikanske soldater i FN-tjeneste prøvde å fange krigsherren Mohamed Farrah Aidid i Somalias hovedstad Mogadishu i oktober 1993. Operasjonen hadde kodenavnet Irene og skulle vise seg å bli den mest intense nærstridshandling USA hadde involvert seg i siden Vietnamkrigen. Blant annet klarte den lokale militsen å skyte ned militære helikoptre av typen Black Hawk. Kamphandlingen har senere blitt døpt til Slaget om Mogadishu av internasjonal media. 19 amerikanske soldater og opptil 500 somaliere ble drept i krigshandlingene.
Adriana Marmolejo
Adriana Marmolejo (født 5. mars 1982) er en meksikansk svømmer.
Hun representerte Mexico under Sommer-OL 2004 i Athen, der hun ble utslått i forsøksheatet på 100 meter bryst.
Øyekveldvikler
Øyekveldvikler (Epinotia subocellana) er en sommerfugl i gruppen av viklere (Tortricidae).
Utseende
En ganske liten (vingespenn 10-14 millimeter) vikler. Forvingen er brunlig med et bredt, diffust, hvitt tverrbånd, noen ganger dominerer den hvite fargen. Vingespissen er rødlig oker med svart rand og et par smale sølvfargede skråstreker. Ytterkanten er noe innbuktet i midten. Bakvingen er lysbrun.
Levevis
Larven utvikler seg mellom to sammenspundne blader av selje (Salix caprea). De voksne viklerne flyr fra mai til juli.
Utbredelse
Arten er utbredt i Europa, unntatt lengst i sørøst, og også i det nordlige Asia. Den er funnet over hele Norge bortsett fra Finnmark.
College of Notre Dame of Maryland
College of Notre Dame of Marylander et katolsk universitet i Baltimore, delstaten Maryland i USA. Det ble grunnlagt i 1873, og er et liberal arts-universitet som først og fremst betjener kvinner. Det er nonnene i The School Sisters of Norte Dame som grunnla forløperen til skolen.
NDM var det første katolske universitet som ga kvinner Bachelorgrad, fra 1896.
Studenttallet i 2006 var på 3.307, med studier opp til doktorgradsnivå (Ph.D). Skolepengene var samme år US$ 21.600.
Ved Elizabeth Morrissy Honors Program får spesielt talentfulle studenter meget anerkjent utdanning og oppfølging innenfor forskningsbaserte programmer.
Olav O. Bitustøyl
Olav Olavsson Bitustøyl (født 22. juni 1885 i Rauland, død 4. august 1974 samme sted) var en norsk arkitekt, treskjærer og bygdekunstner.
Bitustøyl har blant annet tegnet og bygd Møsstrond kirke i 1923. Han samarbeidet også med billedhuggeren Dyre Vaa, og de laget flere kunstprosjekter sammen, blant annet minnesmerket av en sittende kvinne utenfor Vinje kirke.
Sardar Joginder Singh Bhachu
Sardar Joginder Singh Bhachu (født 9. februar 1932 i Kericho i Kenya, død 20. oktober 2013 i London) var en kenyansk rallyfører.
Joginder Singh, også kalt «den flygende sikhen», kjørte Safarirally 22 ganger. Den første seieren kom i 1965, da han som første ikke-européer vant med sin bror Jaswant som kartleser i en Volvo PV 544 som Tom Trana konkurrerte med året før. Singh vant løpet ytterligere to ganger på 1970-tallet sammen med David Doig som kartleser i en fabrikktrimmet Mitsubishi Colt Lancer og i 1976 med en Mitsubishi Lancer 1600 GSR.
Oslo Elvesportsklubb
Oslo Elvesportsklubb (stiftet 1973 som Oslo Elvepadleklubb) er én av Norges eldste elvepadleklubber, som driver med elvepadling i kano og kajakk, rafting og elvebrett.
Historikk
Klubben ble opprinnelig startet i 1973 i miljøet rundt den tsjekkiske elvekanopadleren. Ved etableringen hadde klubben ca 40 medlemmer.
I 1979 gikk Stork og noen medlemmer ut av Oslo Elvepadleklubb og stiftet Oslo Kano Klubb, som senere skiftet navn til Oslo Padleklubb. Oslo Elvepadleklubb og Oslo Padleklubb slo seg senere sammen og navnet ble Oslo Elvesportklubb.
Ved siden av å være sentral i etableringen og utviklingen av klubben, har Karel Stork også vunnet NM-gull for klubben. Klubben kan vise til flere gode individuelle plasseringer fra både NM og VM.
I 1974 ble den første konkurransen i elvepadling arrangert i Lysakerelva. Klubben har ledet an i norsk elvepadling og var de første som begynte med rafting i Norge.
Klubben arrangerte NM i Freestyle i 2015 i Randselva. Der har klubben utviklet Randsbølga, en surfe- og rodeobølge.
Søramerikanske leker 2018
Søramerikanske leker 2018 (søramerikanske leker) ble arrangert i Cochabamba i Bolivia i 2018.
Saudi-Arabia under OL
Saudi-Arabia deltok første gang i olympiske leker under Sommer-OL 1972 i München, og har siden deltatt i alle påfølgende sommerleker unntatt Sommer-OL 1980 i Moskva som de boikottet. De deltok for første gang i vinterlekene i Vinter-OL 2022 i Beijing.
Tveito
Tveito har flere betydninger:
Solkalender
En solkalender er en kalender hvis dato indikerer årstiden eller solas tilsynelatende posisjon i forhold til stjernene. Den gregorianske kalenderen, allment akseptert som standard i verden, er et eksempel på en solkalender.
Andre kalendere kan være månekalendre, der månedene tilsvarer én syklus av månefasene, eller lunisolarkalendre med en kombinasjon av solsyklus og månesyklus.
Egypterne ser ut til å ha vært de første som utviklet en solkalender, og brukte som et fast punkt den årlige soloppgangen til Hundestjernen – Sirius, eller Sothis – på den østlige himmelen, et fenomen som falt sammen med den årlige oversvømmelsen av Nilen. De konstruerte en kalender på 365 dager, bestående av 12 måneder på 30 dager hver, med 5 dager lagt til ved årets slutt. Dette var unøyaktig med en brøkdel av en dag hvert år, og førte til at kalenderen over tid gradvis ble feil.
De eldste solkalenderene inkluderer den julianske kalenderen og den koptiske kalenderen. De har begge et år på 365 dager, som utvides til 366 en gang hvert fjerde år, så et gjennomsnittsår har 365,25 dager.
Etter hvert som solkalenderne ble mer nøyaktige, utviklet de seg i to retninger, tropisk og siderisk.
Tropisk solkalender
Hvis posisjonen til jorden i sin bane rundt solen regnes i forhold til jevndøgn, punktet der banen krysser himmelekvator, så avgrenser datoene fire like lange årstider. De er altså synkronisert med solens deklinasjon. En slik kalender kalles en tropisk solkalender.
Varigheten av det gjennomsnittlige kalenderåret for en slik kalender tilnærmer seg en form for tropisk år, vanligvis enten gjennomsnittlig tropisk år eller vårjevndøgn.
Følgende er tropiske solkalendere:
Alle disse kalenderne har et 365 dagers år, som etter ulike regler blir utvidet med én tilleggsdag som gir et skuddår.
Dn iraniske kalenderen begynner hvert år med vårjevndøgn, og setter inn skuddager slik at det følgende året også begynner med vårjevndøgn. Tidspunktet for vårjevndøgn blir avgjort i Teheran "ved hjelp av astronomiske beregninger fra pålitelige kilder".
Siderisk solkalender
Hvis posisjonen til Jorden regnes i forhold til fiksstjernene, indikerer datoene stjernebildet nær der solen befinner seg. En kalender av denne typen kalles en siderisk solkalender.
Gjennomsnittlig kalenderår for en slik kalender tilnærmer seg siderisk år.
Indiske kalendere som Hindukalenderen, Tamil-kalenderen, bengalsk kalender (ikke-revidert) og Malayalam-kalenderen er sideriske solkalendere. Den thailandske solkalenderen basert på den hinduistiske solkalenderen er også en siderisk kalender. De beregnes på grunnlag av den tilsynelatende bevegelsen til solen gjennom de tolv stjernetegnene i stedet for jordens tropiske bevegelse.
The Italian Job (2003)
The Italian job er en ransfilm fra 2003 regissert av F. Gary Gray, med manus skrevet av Wayne og Donna Powers og produsert av Donald Deline. På rollelisten står Mark Wahlberg, Charlize Theron, Jason Statham, Edward Norton og Donald Sutherland.
The Italian job er en amerikansk remake av en britisk film fra 1969 med samme navn, og handler om en gruppe ranere som planlegger å stjele en safe med gull fra en tidligere kollega som forrådte dem. Mesteparten av filmen ble spilt inn i Venezia og Los Angeles, hvor kanalene og gatene ble midlertidig stengt under innspillingen. Filmen ble distribuert av Paramount Pictures. Den havnet på amerikanske kinoer 30. mai 2003, og spilte inn over 176 millioner dollar på verdensbasis.
Handling
I Venezia har John Bridger, en profesjonell skapsprenger, nettopp kjøpt et halskjede til sin datter, Stella. Han går til Markusplassen for å møte sin protesjé Charlie Croker, en profesjonell tyv, og de diskuterer en plan som går ut på å stjele gull til en verdi av 35 millioner dollar fra italienske gangstere. De skaffer en båt og parkerer i nærheten av leiligheten hvor gangsterne oppbevarer gullet. De planter sprengstoff under gulvet i leiligheten, og safen havner i vannet under bygningen. Gangsterne følger etter Lyle og Rob i båt gjennom kanalene i Venezia. Men dette var egentlig en lokkedue for å få dem vekk fra leiligheten samtidig som John og Charlie er i dykkerdrakter i vannet under leiligheten med gullet. De åpner safen og drar sin vei med gullet før politiet kommer.
Noe tid senere, i Alpene nær grensen til Østerrike, feirer de suksessen og deler historier om hva de planlegger å gjøre med sin andel av gullet. Men John og Charlie er enige om at de vil pensjonere seg og legge det kriminelle livet bak seg. I det gruppen reiser over en liten bro, blir de stoppet av væpnede menn som tar gullet deres. Steve avslører at han la noen planer for seg selv, og han ville beholde alt gullet på egen hånd. Da John prøver å stoppe ham, skyter Steve ham. Rob kjører lastebilen i innsjøen, og Steve skyter ned i vannet for å drepe dem før han reiser sin vei med gullet.
Ett år senere, i Philadelphia, kommer Charlie på besøk til Stella – Johns datter. Hun er fremdeles rasende på ham og gir ham skylden for farens død. Charlie har funnet ut at Steve har endret etternavnet sitt til Frizelli og flyttet til Los Angeles med gullet. Charlie og gjengen planlegger å ta igjen gullet og få hevn. Stella nekter å være med, men hun finner igjen halsbånden faren kjøpte til henne i Venezia og hun ombestemmer seg. De overvåker Steves hjem på jakt etter svake punkter. Etter å avlyttet telefonen hans, planlegger de å stenge strømmen i huset, og Stella later som hun en er tekniker som skal "fikse" problemet. Hun har med seg et lite kamera for å filme inne i huset og se hvor Steve har gjemt gullet. Gjengen planlegger først å bryte seg inn, men dette mislykkes når de ser at naboene til Steve har fest, og det er for mange vitner. Stella går på stevnemøte med Steve for å oppholde ham samtidig som resten av gjengen bryter seg inn i huset, men hun avslører seg selv ved et uhell når hun siterer faren sin. Når Steve truer henne, avslører Charlie seg til Steve, og sier han vil ha hevn fordi Steve forrådte dem, og Charlie slår ham ned.
Gjengen får problemer med å rane huset til Steve nå som han vet at de er i live, og Steve prøver å fremskynde prosessen for å kvitte seg med gullet. Steve selger litt gull av gangen til en ukrainer som heter Yehven. En sen kveld besøker han Yehven for å selge litt gull, men Yehven avslører tilfeldigvis at han vet om ranet i Venezia. Selv om han sverger at han ikke har sagt det til noen, dreper Steve ham. Men Yehven har en fetter, Maskhov, som vil hevne dødsfallet. Etter å ha overvåket Steves telefon, oppdager de at han planlegger å frakte resten av gullet til Mexico for å få det vekk fra Charlie og gjengen. Steve skal transportere gullet i en pansret lastebil til LAX, og fly ut av landet.
På dagen for transporten, er Steve i helikopter og overvåker den pansrede lastebilen. Napster deaktiverer trafikksystemet og han lager effektivt en gigantisk trafikkork for å lede lastebilen i den retningen de vil. Charlie og Stella kommer seg ned på t-banen som Lyle blokkerer med ett motgående tog, og rett over dem kommer lastebilen som har blitt ledet dit av Lyle. De lager et hull i veien med sprengstoff, og lastebilen med gullet havner i tunnelen. Steve, i helikopteret, gir noen folk på motorsykkel ordre om å følge etter dem. Stella oppdager at safen ikke den samme som hun fikk et glimt av i Steves herskapshus. Han byttet den ut med en safe som er mye vanskeligere å bryte seg inn i. Lyle beregner hvor mye gull som er igjen, og fastslår at gullet er verdt cirka 27 millioner dollar. De laster gullet inn i flere biler og kjører gjennom kloakknettet. Steves vakter følger etter på motorsykkel, men gjengen klarer å bli kvitt dem.
Idet gjengen kjører opp på gatenivå kommer Steve i helikopter, og han følger etter dem gjennom gatene i Los Angeles. De deler seg opp, og Steve følger etter Charlie til en parkeringsplass, hvor han gjennomfører et stunt som skader Steves helikopter, og tvinger ham til å stjele en lastebil for å følge etter Charlie. Ved et jernbanedepot gjemmer de bilene. Steve kommer også, men blir oppdaget av Charlie. Steve trekker en pistol mot Charlie og krever gullet, men flere væpnede menn dukker opp og Steve blir overmannet. Charlie gjorde en avtale med Mashkov, og hvis han hjalp Charlie med å ta gullet, så ville Mashkov få en del av gullet og Steve. Steve prøver å forsvare hvorfor han drepte Yehven, men Mashkov dreper ham. Gjengen går ombord et Amtrak-tog til New Orleans, og begynner feiringen. Rob kjøpte en Aston Martin for sin del av gullet. Left Ear kjøpte et gigantisk hus i Andalucía, Spania. Lyle kjøpte seg et stort stereoanlegg, Charlie og Stella flytter sammen.
MF «Tungenes»
MF «Tungenes», senere MF «Maharlika Siete» var en norsk bilferje bygd i 1975.
College of Charleston
College of Charleston er et kommune- og delstatseid, fireårig universitet i Charleston, Sør-Carolina. Det er et liberal arts-universitet som ligger i Charleston sentrum. Siden starten har det klassiske studiet av antikkens filosofi og litteratur stått sentralt i laveregrads studier.
Boccia under Paralympiske sommerleker 2016 – BC1 individuelt
Boccia i klassen BC1 individuelt under Paralympiske sommerleker 2016 ble arrangert fra 13. til 16. september i Sambodromo i Rio de Janeiro. 16 utøvere deltok, og det konkurreres i mix, ved at menn og kvinner konkurrerer i samme klasse.
College of Charleston
Det ble grunnlagt i 1770 og er USAs 13.eldste institusjon for høyere utdanning. Det er også landets eldste kommunalt eide universitet. Bygnignene har overlevd et jordskjelv i 1886 og orkanen Hugo i 1989.
Boccia under Paralympiske sommerleker 2016 – BC1 individuelt
Konkurranseformen ble endret i forhold til Paralympiske sommerleker 2012, ved at gruppespill ble lagt til. De to beste fra hver gruppe gikk til kvartfinalene.
Sølvmedaljevinner fra 2012, britiske David Smith, vant gullet, dette var hans andre paralympiske gullmedalje noen sinne, og hans første individuelle. Han slo nederlandske Daniel Perez 5-0 i finalen, og Sør-Koreas Yoo Won Jeong slo Antonio Marques 8-1 i bronsefinalen.
College of Charleston
Rektoren har kontor i Bishop Robert Smith House, bygd i 1770. Towell Library holder til i originalbygningen fra 1855. Universitetet fungerte som militære brakker både under borgerkrigen og første verdenskrig.
Studenttallet i 2006 var 11 218, og skolepengene var dette året på 7 234 amerikanske dollar for studenter fra delstaten Sør-Carolina. Det er drøye 900 vitenskapelig ansatte ved universitetet.
De sju skolene ved College of Charleston er:
The Avery Research Center for African American History and Culture ble etablert i 1985 og er ledende i Sørstatene på dette feltet.
I 1992 ble University of Charleston startet som høyere studiested (Graduate School) ved College of Charleston. Mer enn 2 000 studenter velger her mellom 16 Mastergrader og seks profesjonsutdanninger.
Filmen Cold Mountain ble delvis filmet mellom de gamle kolonistil-husene ved skolen. Det samme ble filmen The Patriot og TV-serien Nord og Sør.
Rangeringer
Forbes range rte College of Charleston College som nummer 406 blant alle colleger i USA i 2014. College of Charleston var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
Lars Petter Einarsson
Han jobbet mellom 1. april 2014 og 31. desember som journalist i Sysla, der han kom fra stillingen som nyhetsredaktør i Rogalands Avis. Dit kom han i 2008 fra stillingen som ansvarlig redaktør og daglig leder i Sandnesposten, der han begynte 1. august 2005. Før det var han ansvarlig redaktør i Finnmark Dagblad fra 1. januar 2002 og han har også tidligere jobbet i Rogalands Avis. Einarsson er fast deltaker på Kvalsunddalkonferansen.
I november 2016 kom Einarsson ut med boken Forus – Norges største asylmottak, gitt ut på eget forlag. I august 2017 ga han ut boken Hermetikken, historien om Hermetikkindustriens Laboratorium.
I 2011 deltok Einarsson i den første sesongen av MasterChef, med Eivind Hellstrøm, Jan Vardøen og Tom Victor Gausdal som dommere.
Fra 1982 til 1992 spilte Einarsson 252 A-kamper for Sunde IL.
Engsmelle
Engsmelle (Silene vulgaris) er en flerårig plante (staude) av smelleslekta (Silene) i nellikfamilien (Caryophyllaceae) som varierer i høyde fra 10 til 60 cm. Planten er lett kjennelig på det oppblåste begeret.
Beskrivelse
Bladene er spisse og lansettformede, og står motsatt av hverandre. Det er flere blomster på hver stengel (viktig skille fra strandsmelle S. uniflora som oftest kun har én). Blomstene lukker seg ikke nattestid som flere andre hvitblomstrende sneller gjør. Blomstene har fem frie kronblader og sammenvoskt beger med markerte, lilla-brune nervetråder. Blomsterbegeret kan "smelles" slik som en papirpose eller tangblære.
Utbredelse
Engsmelle vokser i enger, veikanter og skrotemark i hele lavlandet og den er trolig innført til Norge. Langs kysten finnes den trolig opprinnelige strandsmelle som ligner ganske mye og som av noen oppfattes som en underart av S. vulgaris. Finnes opp til 1330 moh.
Bruk
Planten er omtalt av Jens Holmboe, ved synonymet Silene venosa, som en av de viktigste kildene til spiselige røtter i gammel tid. Både røtter og grønne deler av planten gikk under navnet «Hermanns-kål». Tørket kunne røttene males til mel.
Majken Thorup
Majken Thorup (født 1. mai 1979) er en dansk svømmer.
Hun representerte Danmark under Sommer-OL 2004 i Athen, der hun ble utslått i forsøksheatet på 100 meter bryst.
La fille du sonneur
Handling
En gammel mann, en klokker ved Notre-Dame, avviser sin egen datter på grunn av hennes omgang med en upassende mann. Denne kjeltringen forlater snart den unge kvinnen, etter at hun føder hans baby.
Så den unge kvinnen ser ingen annen løsning enn å overlate det lille barnet sitt hos hennes egen far, som tar seg av det lille barnet så godt han klarer. Men når barnemoren senere forsøker å møte det lille barnet sitt igjen, ønsker ikke bestefaren å gå med på dette.
Hyblaeoidea
Hyblaeidae er en artsfattig familie av sommerfugler som i dag gjerne blir regnet som en overfamilie for seg, Hyblaeoidea, innen gruppen Obtectomera. Disse sommerfuglene ligner på små nattfly (Noctuidae), og de har tidligere blitt regnet til denne familien, og også til familien Pyralidae. Hyblaeidene er tropiske og finnes både i den gamle og den nye verden.
Utseende
Middelsstore (vingespenn gjerne rundt 40 mm), kraftig bygde sommerfugler. Kroppen er kort og trinn, hodet ganske lite med fremoverstrakte palper. Antennene er temmelig korte og trådformede. Forvingene er avrundet trekantede, mer eller mindre brunspraglete. Bakvingene er brede og avrundede, ofte med gule eller røde flekker eller bånd. Bakkroppen er kjegleformet, beina forholdsvis korte med markerte sporer. Larvene ligner nattflylarver, der er avlange og nesten nakne med en stor, velutviklet hodekapsel.
Levevis
Larvene lever på planter i trompettrefamilien (Bignoniaceae), jernurtfamilien (Verbenaceae), og de to mangrovefamiliene Avicenniaceae og Rhizophoraceae. De gnager gjerne et spor i bladene og bretter bladet rundt seg til skjul. I dette skjulet oppholder de seg om dagen, og vandrer ut for å ete om natten.
Skadedyr
Arten Hyblaea puera kan gjøre en del skade i teak-(Tectona grandis) plantasjer. De kan ødelegge en stor del av løvverket. Arten, som også kan angripe en del andre plantearter, finnes overalt der teak blir dyrket, og man vet ikke hvor den egentlig stammer fra.
Kilder
Catalogue of Life: Annual Checklist 2007. Liste over beskrevne dyr og planter.
Billedgalleri over australske arter:
Georgi Ananiev
Georgi Ananiev (bulgarsk: Георги Ананиев; født 12. april 1950 i Kosatsja i Kovatsjevsi i Pernik oblast i Bulgaria, død 26. januar 2021) var en bulgarsk ingeniør og politiker (partiet SDS).
Liv og virke
Ananiev studerte ved Instituttet for bergverk og geologi i Sofia og arbeidet så som ingeniør.
I 1992 ble han viseforsvarsminister for militærøkonomi. Ved parlamentsvalgene i 1994 ble han innvalgt i Narodno Sabranie. Fra 1997 til 1999 etterfulgte han Dimitar Pavlov som Bulgarias forsvarsminister under ministerpresident Ivan Kostov. Hans etterfølger i embedet ble Bojko Noev.
Ananiev døde i en alder av 70 år av covid-19.
Eric Thornton
Eric Thornton (født 5. juli 1882 i Worthing, død 5. desember 1945 i Antwerpen) var en belgisk fotballspiller som deltok i de olympiske leker 1900 i Paris.
Pål Trulsen
Pål Trulsen (født 19. april 1962 i Drøbak) er en norsk curlingspiller fra Oslo.
Eric Thornton
Thornton spilte på det belgiske laget Université de Bruxelles. Det ble spilt kun to fotballkamper mellom tre lag som demonstrasjonsport på Vélodrome de Vincennes i Paris under verdensutstillingen og OL 1900 i Paris. Det britiske laget Upton Park F.C. beseiret Union des Sociétés Françaises de Sports Athlétiques med 4-0 den 20. oktober 1900. Tre dager senere vant det franske laget over Université de Bruxelles med 6-2. I ettertid har International Olympic Committee valgt å utse tre medaljevinnere, gull til Storbritannia, sølv til Frankrike og bronse til Belgia.
Pål Trulsen
Trulsen deltok i OL 1992 i Albertville, der curling var demonstrasjonsgren. Her tok det norske laget sølvmedaljer, etter å ha tapt for Sveits i finalen. Etter fire skuffende VM-turneringer i 1993, 1997, 1999 og 2000 tok Trulsen VM-bronse i 2001. Et år senere ble Trulsen verdensberømt da Norge tok gullmedaljen i Vinter-OL i Salt Lake City ved å slå Canada i finalen. Trulsen var skip på laget som ellers bestod av Lars Vågberg, Flemming Davanger, Bent Aanund Ramsfjell og Torger Nergård. Etter OL-gullet tok Trulsen sølv i VM 2002 og bronse i 2003. I 2005 vant Trulsen EM-finalen mot Sverige, og sørget for Norges første EM-gull i curling siden 1993.
Trulsen var norsk flaggbærer i vinter-OL 2006 i Torino og sportssjef for det norske laget under Vinter-OL 2010 i Vancouver, Canada. Han ble curling-VM i 2002 tildelt Collie Campbell Minnepris.
Trulsen er tvillingbror med Trine Trulsen Vågberg som også er curlingspiller og som er gift med brorens tidligere lagkamerat Lars Vågberg.
Ankh
Ankh, også kalt hankekors, henkelkors og nilnøkkel, var et symbol og tegn som ble brukt i rituell sammenheng i oldtidens Egypt. Tegnet kan beskrives som en T med en løkke over. Det ble seinere overtatt i koptisk kirkekunst.
På gammelegyptiske avbildninger finner man ankh i forskjellige sammenhenger, både som grafisk figur og gjenstand, og oftest som et livssymbol. Det har vært brukt som smykke eller blitt båret i hånden under seremonier.
Opphav
Hva slags opprinnelse symbolet egentlig hadde, er noe usikkert. Det har vært fremholdt at det skal forestille en sandalrem, en oppgående sol, en livmor eller mannlig og kvinnelig kjønnsorgan i forening. På egyptisk, der man bare skrev ned konsonantene, ble «sandalrem» skrevet som nkh. Det er fullt mulig at korrekt uttale var ankh. I så fall var det naturlig å bruke bildet av en sandalrem (med løkken som det som omsluttet ankelen) som et bokstavtegn for andre ord som også ble uttalt ankh.
Senere
Symbolet brukes i moderne tid i Den koptiske kirke, hvor løkken forklares som et symbol på evighet, mens T-en er en av de mange former for kors som brukes av kristne.
Orthoneolepta
Orthoneolepta er en slekt av biller som tilhører familiegruppen bladbiller (Chrysomelidae). Det er kjent 3 arter.
Levevis
Både larvene og de voksne (imago) er planteetere.
Utbredelse
Slekten forekommer i Sørøst-Asia.
Egil Morland
Egil Morland (født 23. mars 1950) er tidligere studiesjef og rektor (2004-2009) for Norsk Lærerakademi i Bergen, hvor han senere ble førstelektor og professor. Han har tidligere virket som prest i Den norske kirke, og har vært leder for Den norske kirkes presteforening. Han har vært lokalpolitiker for Kristelig folkeparti, og var varaordfører i Fjell kommune i valgperioden 1999-2003.
Englands geografi
England utgjør østlige og sørlige to-tredjedeler av Storbritannia, pluss offshore øyer hvor den største er Isle of Wight. England grenser til Skottland i nord og til Wales i sør. Det ligger nærmest til det europeiske kontinentet i Storbritannia, adskilt fra Frankrike bare ved et 21 mile (34 km) havgap.
Listen over Englands største byer er debattert fordi i britisk engelsk er den normale betydningen av ordet by «et stadig utbygd urbant område»; dette kan være vanskelig å definere, og andre definisjoner er foretrukket av noen personer for å øke rangeringen av sin egen by. London er den største byen i England. Manchester og Birmingham er lik på andreplass. Et nummer av andre byer, hovedsakelig i den nordlige delen av Storbritannia, er av vesentlig størrelse og innflytelse. Disse inkluderer: Liverpool, Leeds, Newcastle upon Tyne, Nottingham, Bristol, Sheffield, Bradford og Leicester. Hvis man bruker den amerikanske definisjonen for by, vil rangeringen bli: Birmingham, Leeds, Sheffield, Bradford, Liverpool og Manchester. Her er ikke London på listen (Stor-London er en region, og City of London er ørliten), og den ene av de to kandidatene for å være Englands nest største by, Manchester, er ned på sjette. I Storbritannia er denne rangeringsmetoden for byer vanligvis bare brukt av personer som er pålagt å gjøre det.
Elver
Severn er den lengste, engelske elven, med Thames og Trent som henholdsvis andre og tredje. Disse er de tre lengste elvene i Storbritannia.
Byer
De største byene i England er som følger (i alfabetisk rekkefølge):
De døde
De døde (engelsk originaltittel: The Dead) er en lang novelle / kortroman fra 1914 skrevet av den irske forfatteren James Joyce (1882–1941). Novellen er den siste i Joyces samling Dublinere (1914, Dubliners).
Handlingen er lagt til det årlige nyttårsselskapet hos søstrene Morkan. Hovedpersonen Gabriel Conroy er usikker på seg selv, ubekvem i sosiale situasjoner, og lykkes heller ikke med å håndtere sin egen usikkerhet. Han blamerer seg i selskapet. Samtidig får han en ny opplevelse av sin kone Gretta. Etter selskapet forteller Gretta om sin barndomsforelskelse i Michael Furey. Da Gretta skulle reise hjemmefra for å begynne på en klosterskole, ligger han syk; likevel, og til tross for regnværet, kommer han hjem til henne for å ta avskjed. Han døde en uke senere av sykdommen.
Novellen blir beskrevet som «mer representativ for Joyce enn den ved første øyekast kan synes. Den er alt annet enn enkel – her er bare alle spor etter forfatterens håndgrep slettet ut. Så vel dens stoff (det fattigfornemme Dublin) som dens dypere handling ligger Ulysses nær. Historien om Gabriel Conroy og den andre, han som døde, handler om å bli seende.»
Historien ble filmet i 1989 av John Huston med datteren Anjelica Huston i den kvinnelige hovedrollen. En musikal av Richard Nelson og Shaun Davey hadde premiere på Broadway i 2000.
La loi du pardon
La loi du pardon er en fransk stumfilm fra 1906, regissert av Albert Capellani.
Handling
En mann oppdager at hans kone skriver et brev til en annen mann. Han tror umiddelbart at kona er utro mot ham.
Han kaster henne ut av hjemmet deres, og tar henne til retten for å skaffe separasjon. Men etter at han fått ansvaret for datteren deres, blir barnet sykt.
Red (2010)
Red er en amerikansk actionfilm fra 2010, distribuert av Summit Entertainment. En oppfølger, Red 2, ble publisert i 2013.
Handlingsreferat
Frank Moses er en tidligere CIA-agent og leiemorder som nå har RED (Pensjonert, ekstremt farlig) status, og bor alene i Cleveland. En kveld stormer en attentatstyrke Franks hjem, og forsøker å drepe ham. Men han tar dem lett ut. I mellomtiden får CIA-agent William Cooper i oppdrag fra hans korrupte sjef Cynthia Wilkes i å jakte på og drepe Frank. For å finne ut hvem som forsøker å drepe ham, sporer Frank opp noen av hans tidligere medarbeidere for å skaffe hjelp.
Han reiser først til New Orleans, Louisiana, og besøker sin gamle CIA-mentor Joe Matheson (spilt av Morgan Freeman) som forteller ham at de samme leiemorderne nylig myrdet en journalist fra New York Times. De reiser videre til New York City, og oppdager ledetråder fra den døde reporteren som fører dem til en liste over fremtidige planlagte leiemord. De finner igjen Marvin Boggs, en annen tidligere medarbeider, som nå har blitt alt for paranoid. Boggs forteller dem at samtlige personer på listen, inkludert Frank og Marvin, var knyttet til et hemmelig CIA-oppdrag fra 1981 som fant sted i Guatemala. En tidligere pilot på listen, Gabriel Singer, kan fortelle dem at oppdraget deres involverte å plukke opp en amerikaner fra en liten landsby i Guatemala
En tidligere russisk hemmelig agent Ivan Simanov hjelper dem. I bytte mot at Frank skal infiltrere CIA sitt hovedkvarter, for å finne hemmelig informasjon i et arkiv. En annen CIA-agent, Henry, har stor respekt for Frank, og overleverer Guatemala-filen. Han informerer Frank om at Cooper allerede hadde besøkt arkivet tidligere for å finne ut mer om Franks fortid. Frank konfronterer Cooper på kontoret hans, og de to slåss. Frank blir såret, og Joe hjelper til med å få ham ut i tide. De gjemmer seg hjemme hos en tidligere hemmelig CIA-agent Victoria Winslow (spilt av Helen Mirren) som behandler Franks skader, og slår seg sammen med dem.
Videre informasjon fører dem til Alexander Dunning, en internasjonal våpen-smugler. Joe kommer seg snart inn i Dunnings herskapshus, samtidig som de andre holder vakt utenfor huset. De avhører Dunning, som forteller dem at målet for Guatemala-oppdraget i 1981 var daværende løytnant Robert Stanton - hvis far var en kjent amerikansk senator. Den yngre Stanton er nå visepresident i USA, og har beordret attentatet på alle involverte i oppdraget - for å skjule det faktum at Stanton massakrerte alle sivile i landsbyen i Guatemala.
FBI-agenter omringer snart Dunning's herskapshus. Cooper forsøker å forhandle angående Franks overgivelse, og Frank forteller ham om visepresidentens svik. Den dødssyke Joe utgir seg for å være Frank, går utenfor huset og blir drept av en ukjent snikskytter. Laget kommer seg deretter unna herskapshuset, og må legge en plan for å gå etter Dunning og Stanton før resten av laget deres blir myrdet.
United States Postal Service
United States Postal Service (USPS) er en amerikansk føderal organisasjon med ansvar for formidling av postsendinger. USPS ble etablert i 1776 som et føderalt departement, men ble senere omgjort til en forvaltningsbedrift med mål om lønnsom drift. Organisasjonen har statlig monopol på privat postformidling.
USPS ledes av et styre utpekt av den amerikanske presidenten. Styret utnevner generalpostmesteren, som fungerer som organisasjonens daglige leder.
USPS har rundt 700 000 ansatte og formidler 206 milliarder postsendinger i året. Organisasjonen disponerer 213 585 kjøretøyer og 37 000 filialer.
Sponsing
Gjennom flere år sponset USPS et profesjonelt sykkellag, som bar selskapets navn. Laget vant flere titler i sykkelløpet Tour de France, med Lance Armstrong som kaptein. Sponsoravtalen tok slutt i 2004 og Discovery Channel tok over laget, som byttet navn til Discovery Channel Pro Cycling Team.
Postal Inspection Service
USPIS etterforsker postrelaterte overtredelser. Dette inkluderer tyveri og sending av ulovlig materiell, men også angrep på postbud og terrorrelaterte hendelser som sending av anthrax og ricin.
I tillegg til sivile etterforskere har USPIS uniformerte tjenestemenn (Postal Police officers) som beskytter store postanlegg, eskorterer verdifulle postsendinger og utfører andre sikkerhetstiltak.
John Leguizamo
John Alberto Leguizamo (født 22. juli 1964 i Bogotá i Colombia) er en amerikansk skuespiller, stand-up-komiker, filmprodusent, dramatiker og manusforfatter.
Karriere
Han fikk sitt gjennombrudd i 1993 som Luigi i filmen Super Mario Bros. og hadde samme år en birolle som Benny Blanco i gangsterfilmen Carlito's Way. Han er også kjent som stemmen til dovendyret Sid i de animerte Istid-filmene og spilte antagonisten Tybalt i Baz Luhrmanns Romeo + Juliet og rollen som Ben, en leiesoldat og skurk i den kommende actionfylte Violent Night.
Randolph Lycett
Randolph Lycett (født 27. august 1886 i Birmingham England, død 9. februar 1935) var en britisk tennisspiller.
I løpet av sin tenniskarriere vant han åtte Grand Slam-turneringer, fem i double og tre i mixed double. Sin første Grand Slam-tittel vant han i 1905 da han sammen med Tom Tatchell vant double-turneringien i Australske mesterskapet.
I årene 1919–23 vant han seks GS-titler i Wimbledon, tre i double og tre i mixed double sammen med amerikanske Elizabeth Ryan. Lycett var også i singlefinalen i Wimbledon-turnering i 1922 men han tapte til Gerald Patterson fra Australia med 3-6, 4-6, 2-6.
Lycett deltok også på det britiske Davis Cup-laget i 1921 og 1923, han spilte ni Davis Cup-kamper hvorav han vant seks.
Hvit kveldvikler
Hvit kveldvikler (Epinotia bilunana) er en sommerfugl i gruppen av viklere (Tortricidae).
Utseende
En middelsstor (vingespenn 13-17 millimeter), lys vikler. Forvingens grunnfarge er hvitaktig, med grå tegninger. Det er vanligvis to litt diffuse, mer eller mindre firkantede flekker ved bakkanten og noen korte streker ved framkanten. Bakvingen er gråbrun.
Levevis
Larven utvikler seg på rakler av bjørk (Betula spp.). De voksne viklerne flyr fra mai til juli.
Utbredelse
Den er utbredt i Europa, unntatt lengst i sør og nord, og i det nordlige Asia. I Norge finnes den nord til Sogn og Fjordane.
Smiljana Marinović
Smiljana Marinović (født 25. september 1977) er en kroatisk svømmer.
Hun representerte Kroatia under Sommer-OL 2004 i Athen, der hun ble utslått i forsøksheatet på 100 meter bryst.
Lobnja
Lobnja (russisk: Ло́бня) er en by i Moskva oblast i Russland. Den ligger rundt 27 km nord for Moskva. Innbyggertall: 65 600 (2005 est.), 61 567 (folketelling 2002).
Lobnja ble grunnlagt i 1902 og fikk innvilget bystatus i 1961.
Området er rikt på arkitektoniske monumenter, så som det nygotiske godset Marfino (ni kilometer nordøst for byen), som ble bygget av feltmarskalk Pjotr Saltykov på 1770-tallet, og omfattende modernisert av grev Panin 1837–1839. Palasset er gotisk i stil, ment å minne om en middelalderborg. Trapper knytter det til en brygge av hvit stein nede ved elva, dekorert med statuer av griffer. Vest for palasset står en barokkirke (1701–1707). Det er også en gotisk bro, staller, og to parker i engelsk stil.
Innen to kilometer fra Marfino ligger godset Nikolskoje-Prozorovskoje, som inneholder et nybarokt herskapshus av feltmarskalk Prozorovskij og en nyklassisistisk kirke bygget på 1770-tallet. Like ved ligger Rozjdestveno-Suvorovo, hvor den femkuplede Jomfrufødselskirken ble bygget av Barjatinskij-fyrstene rundt 1700.
Andre velkjente landsbyer nær Lobnja er Zjostovo (sju kilometer mot nordøst) og Fedoskino (ti kilometer mot øst), kjent for sin tradisjonelle folkekunst, med henholdsvis Zjostovo-malerier og Fedoskino-miniatyrer. Landsbyen Krasnaja Poljana, som nå ligger i Lobnja, var det stedet hvor den tyske hær kom nærmest Moskva i 1941.
Dødmannshånd
Dødmannshånd eller dødningehånd (Alcyonium digitatum) er et marint koralldyr i Alcyoniidae-familien. Det er en myk korall og danner derfor ikke rev. Dødmannshånd lever ikke i symbiose med alger
Utbredelse
Dødmannshånd overlever i relativt kaldt vann og blir vanligvis funnet på kysten i den tempererte delen av Nord-Atlanteren. Dødmannshånd forekommer fra grunt vann, men er mer vanlig på dyp ned til 50 meter, og sjeldnere ned til 100 meter der det er mindre lys. Ifølge Artsdatabanken er den utbredt fra Oslofjorden, og rundt norskekysten til Trøndelag og Trondheimsfjorden, mer sjelden lengre nord.